Άλμπερτ Ριέρα

Ο Άλμπερτ Ριέρα (Albert Riera Ortega, γεν. 15 Απριλίου του 1982) είναι διεθνής Ισπανός ποδοσφαιριστής. Από το καλοκαίρι του 2016 είναι ελεύθερος.

Καριέρα

Μαγιόρκα 

Γεννημένος στο Μανακόρ (Manacor) των Βαλεαρίδων νήσων, ο Ριέρα ξεκίνησε την καριέρα του επαγγελματία με την ομάδα της γενέτειράς του, Μαγιόρκα.

Μπορντό 

Το καλοκαίρι του 2003, ο Ριέρα μετακόμισε στη Μπορντό. Έκανε πάνω από πενήντα εμφανίσεις στη Ligue 1 για το γαλλικό σύλλογο και σημείωσε τέσσερα γκολ.

Εσπανιόλ 

Ο Ριέρα επέστρεψε στην Ισπανία το 2005, όταν υπέγραψε στην Εσπανιόλ. Στην πρώτη του σεζόν, έπαιξε μόνο οκτώ αγώνες πρωταθλήματος, που τον οδήγησαν τον Ιανουάριο του 2006 δανεικό στη Μάντσεστερ Σίτι, σκοράροντας μία φορά κατά της Νιούκαστλ.
 Επέστρεψε στην Καταλωνία την επόμενη σεζόν 2006-07.

Εκείνη τη σεζόν, η Εσπανιόλ έφτασε μέχρι τον τελικό του Κυπέλλου ΟΥΕΦΑ στο Hampden Park της Γλασκόβης, όπου έπαιξε με την επίσης ισπανική Σεβίλλη ΦΚ. Ο Ριέρα σκόραρε ισοφαρίζοντας το παιχνίδι σε 1-1, αλλά τελικά η Εσπανιόλ έχασε 3-1. Στο τέλος της σεζόν παρατέθηκε το συμβόλαιο του με Εσπανιόλ μέχρι το 2011.

Λίβερπουλ 

Την 1η Σεπτεμβρίου 2008 ο Ριέρα υπέγραψε τετραετές συμβόλαιο με τη Λίβερπουλ έναντι 9.000.000 ευρώ και πήρε τη φανέλα με το νούμερο 11. Έκανε το ντεμπούτο του στο πρωτάθλημα την 13η Σεπτεμβρίου, παίζοντας 72 λεπτά στη νίκη με 2-1 ενάντια στη Μάντσεστερ Γιουνάιτεντ, και σκόραρε το πρώτο του γκολ για τη Λίβερπουλ στη νίκη επί της Γουίγκαν με 3-2 στις 18 Οκτωβρίου.

Ολυμπιακός 

Στις 23 Ιουλίου 2010, ανακοινώθηκε από τον Ολυμπιακό η απόκτησή του.

Η μεταγραφή του Ριέρα στον Ολυμπιακό το καλοκαίρι του 2010 κόστισε στην πειραιωτική ομάδα κοντά στα 8.200.000 ευρώ (2.750.000 ευρώ ετησίως και με τα μπόνους οι απολαβές του έφταναν τα 3.500.000 για τον παίχτη,ενω η Λίβερπουλ έβαλε στα ταμεία της 4.700.000 ευρώ).

Γαλατάσαραι 

Το καλοκαίρι του 2011 Ο Ριέρα πήρε μεταγραφή για την Γαλατάσαραι με ετήσιες απολαβές κοντά στα 3.000.000 ευρώ, ενώ ο Ολυμπιακός έβαλε στα ταμεία του 4.500.000 ευρώ.

Ουντινέζε  
Το Μάρτιο του 2014 τον απέκτησε η ιταλική ομάδα, Ουντινέζε. Μόλις λίγες μέρες αργότερα τον έδωσε δανεικό στην αγγλική Γουότφορντ.

Παραπομπές

Εξωτερικοί σύνδεσμοι 
Προφίλ στο transfermarkt.co.uk

Μέσοι ποδοσφαιριστές
Ισπανοί ποδοσφαιριστές
Ποδοσφαιριστές Μάντσεστερ Σίτι
Ποδοσφαιριστές Λίβερπουλ Φ.Κ.
Ποδοσφαιριστές Ολυμπιακού Πειραιώς
Ποδοσφαιριστές Πρέμιερ Λιγκ
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέρα Ντιβιζιόν
Ποδοσφαιριστές Γαλατασαράι
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Ζιροντέν Μπορντό
Ποδοσφαιριστές Εθνικής Ισπανίας
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ21
Ποδοσφαιριστές Σούπερ Λιγκ Τουρκίας
Ποδοσφαιριστές ΡΚΝ Μαγιόρκα
Ποδοσφαιριστές Σέριε Α
Ποδοσφαιριστές ΡΚΝ Εσπανιόλ
Ποδοσφαιριστές Ουντινέζε Κάλτσιο
Ποδοσφαιριστές ΦΚ Κόπερ